kardosdrur/scandi-wiki huggingface dataset:
Kilgore

Kilgore er titlen på Animas musikalbum, udgivet i 1980. Albummet er kun udgivet som LP i sin fulde længde. 

Kilgore er indspillet i Studio 39 i december 1979 og marts 1980 - bortset fra nummeret "Untitled", der er indspillet i 1978.

Nummeret "Anima" er en kortere og elektrificeret version af den 9½ minutter lange akustiske indspilning på Kenneth Knudsens album ''Anima fra 1979.

Spor

Side 1 
 "Windows" (Kenneth Knudsen)
 "Anima" (Kenneth Knudsen)
 "Untitled" (Kenneth Knudsen) (indspillet i 1978)
 "Pieces" (Kenneth Knudsen)

Side 2 
 "Pitched Air" (Kenneth Knudsen)
 "Valse du soir" (Kenneth Knudsen)
 "Tapes" (redigeret af Michael Friis)
 "Circles" (Kenneth Knudsen)
 "The Rest of Your Life" (Michael Friis)

Musikere 
 Kenneth Knudsen: Keyboards
 Mikkel Nordsø: Guitar 
 Michael Friis: Bas
 Ole Theill: Trommer
 Cy Nicklin Vokal

Album fra 1980
Musik fra Danmark
Seven Seas of Rhye

"Seven Seas of Rhye" er en sang af den britiske rock-gruppe Queen. Sangen, som er skrevet af Queens forsanger Freddie Mercury, er det sidste nummer på gruppens debutalbum Queen fra 1973 og på opfølgeren Queen II fra 1974. Men kun en ikke færdigudviklet instrumentalversion var en del af debutalbummet. Den færdige udgave blev bandets tredje single, den tidligst udgivet sang, der var en del af deres Greatest Hits, med undtagelse af nogle få versioner hvor deres førstesingle, "Keep Yourself Alive", er inkluderet.

I starten var "Seven Seas of Rhye" en simpel "instrumental musikalsk sketch, der lukkede der første album". En udvidet udgave, der var planlagt til at være en del af deres uudgivet album Queen II, fik sin offentlige premiere, da Queen fik en pludselig chance for at optræde på Top of the Pops i februar 1974, og blev hastigt sendt på vinyl kun to dage senere, den 23. februar. Det blev deres første sang til at gå på en hitliste, efter den fik spilletid på BBC Radio 1, hvor den toppede som nummer 10 på UK Singles Chart, hvilket fik Freddie Mercury, til at fokusere fuld tid på Queen. 

Sangen blev en live-favorit gennem Queens eksistens, og er inkluderet på Queen: Live in Rio fra 1985, og Queen at Wembley fra 1986.

Stil, konstruktion og forståelse 
Sangen indeholder en distinkt arpeggiaet piano-introduktion. Pianoet kører som sample i "It's a Beautiful Day (reprise)", på albummet Made in Heaven.

Versionen på Queen II slutter med et cross-fade, instrumenterne der blandes sammen til flere forskellige folk der synger "I Do Like to Be Beside the Seaside", ledsaget af en stylofon spillet af producer Roy Thomas Baker. Den inkluderen på den sidste nummer på Queen II er kort efterlignet i de første få sekunder af "Brighton Rock", der åbner deres næste album, Sheer Heart Attack.

I et radiointerview fra 1977, beskrev Freddie Mercury sangens emne som et "påfund af hans fantasi". I Queen-musicallen We Will Rock You, er Seven Seas of Rhye et sted hvor Bohemianeren tages hen efter de bliver brainstormede af Khashoggi.

Referencer

Eksterne links
 Queenpedia - detaljeret verdensomspændende udgivelsesinformation
 [ "Seven Seas of Rhye" sanganmeldelse] på Allmusic
 "Queen II videoer, detaljeret beskrivelse"

Queen-sange
Rocksange
Sange fra 1973
Singler fra 1974
Birger Christensen

Birger Christensen er et dansk mode- og pelshus, som blev etableret i 1869, da Jens Birger Christensens oldefar Carl Schottländer gik i partnerskab med Moses Levinsky. De drev en mindre muffe-, hatte- og pelsforretning op til ca. 1910, hvor Jørgen Birger Christensen, Schottländers svigersøn, blev ansat i forretningen. Omkring 1925 skiftede forretningen navn til J. Birger Christensen, men da sønnen, Finn Birger Christensen (født 1926), overtog forretningen i 1955 skiftede firmaet navn til Birger Christensen. I 1961 blev firmaet kongelig hofleverandør.

Jens Birger Christensen (født 1959) overtog firmaet i 2004. I dag er Birger Christensen en af Skandinaviens førende forretninger, når det gælder pels og mode skabt af nogle af verdens største og tidens bedste designere såsom Prada, Lanvin, Hermès og mange andre.

Forretningen på Østergade har i årenes løb udvidet flere gange. Da man i 1969 fejrede 100 års jubilæum åbnede modeforretningen Bee Cee med tidens største mærker. I 1987 etablerede Chanel egen forretning i samarbejde med Birger Christensen, og det samme gjorde Hermès i 1994. Modeforretningen er siden lagt ind under Birger Christensen, og i 2001 udvidede man også med en herreforretning på Østergade.

Eksterne henvisninger og kilder 
 Birger Christensens hjemmeside 

Butikker i København
Etableret i 1869
Indre By (København)
Leverandører til Det Kongelige Danske Hof
Peter Falktoft

Peter Falktoft (født den 14. august 1985 også kendt som Snebolden). Dansk tv- og radiovært tidligere ansat på DR P3, hvor han sammen med Esben Bjerre var vært på radioprogrammet Monte Carlo. Foruden radioprogrammet har de også lavet tre tv-programmer: Monte Carlo elsker Putin, Monte Carlo elsker jøderne og Monte Carlo elsker USA. Den sidste udsendelse af Monte Carlo på P3 fandt sted den 6. juni 2014. Den 20. oktober startede Falktoft sammen med Esben Bjerre tv-programmet Monte Carlo på DR3, som blev sendt mandag til torsdag på DR3 og varede en halv time. Siden 2017 har Falktoft lavet podcasten Her Går Det Godt sammen med sin medvært Esben Bjerre Hansen, som udgives ugentligt.

Karriere 
Peter Falktoft har studeret på Danmarks Medie- og Journalisthøjskole i Aarhus, men er ikke færdiguddannet.

Desuden har han i 2010 været tv-kommentator i snowboarding i DR's transmissioner af vinter-OL i Vancouver og Sotji. Ligeledes har han været kommentator og konferencier ved DM i Ski & Snowboarding i 2005, 2006, 2007 og 2008 samt ved det internationale event Frostgun Invitational siden starten i 2006.

Peter lavede i 2016 sammen med Esben Bjerre programserien Omvejen med magasinet Euroman, hvor man integrerede indhold fra magasinet ind i selve programmet.

Peter Falktoft er med som ekspert på Kanal 5 sportsprogram Spartan Danmark med start optagelser den 28. oktober 2016 i Frederiksværk.

I 2018 var Peter Falktoft OL-ekspert under Vinter-OL hvor han på Kanal 5 hver dag dækkede vintersportsgrenene og var kommentator på samtlige snowboard konkurrencer.

Siden d. 24. december 2016 har Peter været medvært på podcasten Her Går Det Godt sammen med hans partner, Esben Bjerre. Podcasten sendes to gange ugentligt, og er blevet downloadet over 10 millioner gange. Duoen præmierede med "I Kina Går Det Godt" på YouSee's streamingtjeneste 1. August 2018 og med "I Mexico Går Det Godt" i starten af 2019. De har desuden løftet sløret for at der kommer en efterfølger, "I Sydafrika Går Det Godt", i starten af 2020. I 2023 blev han medejer af Kragelund Mose.

Radio og podcast

TV

Priser 
Falktoft har vundet flere priser inden for radioverdenen: som den yngste nogensinde vandt han prisen for "Årets Stjerneskud" ved dansk radios prisuddeling, Prix Radio, ligesom han også har vundet "Ekstra Bladets Gyldne Mikrofon" sammen med Esben Bjerre for Monte Carlo i 2012  og 2013. I maj 2014 vandt han sammen med Esben Bjerre Hadsten Højskole-prisen. Bjerre og Falktoft vandt til Tv Prisen 2014 prisen for Årets Værtstalent(er)
I 2019 modtog Peter Falktoft prisen ‘Årets Inspiration’ til Voice’19 for hans P1-serie “Danmarks Dræber #1’.

Privat 
Peter Falktoft blev den 14. september 2019 gift med Anna Frank Møller Hvidkjær på Dragsholm Slot.

Referencer

Eksterne henvisninger 
 

Personer fra Aarhus
Studenter fra Aarhus Katedralskole
Radioværter fra Danmark
Ansatte i DR
Modtagere af DR's Sprogpris
Podcastere fra Danmark
Susanne Rützou

Suzanne Levring Rützou (født 21. marts 1965) er en dansk modedesigner, designuddannet på Margrethe-Skolen i København, hvor hun fik Holger Bloms talentpris 1988.

1994-99 var hun chefdesigner og kunstnerisk leder i modefirmaet Bruuns Bazaar; i 1997 modtog hun den Skandinaviske Designpris, og 1999 blev Bruuns Bazaars under Rützous kunstneriske ledelse som det første danske mærke optaget på den franske modebranches officielle showliste.

I 2000 gik Susanne Rützou solo med mærket Rützou A/S. Damekollektionen suppleredes i 2001 med en børnelinje. Stilen er let genkendelig, klassisk, feminint ornamenteret og formet i bløde, fleksible materialer.

Rützou sælges over hele Europa og åbnede 2004 egen butik i København. Firmaet gik konkurs i 2013.

Designere fra Danmark
Personer i Kraks Blå Bog
Taktstok

En taktstok eller dirigentstok er en stok der benyttes af dirigenter til hovedsagelig at overdrive og forstærke kropsbevægelser forbundet med det at dirigere et ensemble af musikere. Taktstokke er fremdeles fremstillet i lette træsorter, glasfiber og kulfiber, som er monteret på et komfortabelt greb, der som oftest er fremstillet i kork eller træ. Grebet kan være tilpasset til dirigentens behov.

Eksterne henvisninger 

Musikinstrumenter
Søer i Sverige

Dette er en Liste over søer i Sverige. Sverige har imidlertidlig mere end 97,500 søer med et areal på mere end 2 acre (8,100 m2), hvorfor denne liste ikke er udtømmende.

Alfabetisk liste 
Nogle af de største søer i Sverige:
 Åresjön
 Bolmen
 Boren
 Dellen
 Glan
 Hjälmaren
 Ikesjaure
 Hornavan
 Mälaren
 Mien
 Roxen
 Runn
 Siljansøen
 Sommen
 Sparren
 Storavan
 Storsjön
 Torneträsk
 Tåkern
 Vänern
 Vättern

Efter areal 

** Andre kilder opgiver 250 eller 280 km².

Dybeste søer 
 Hornavan - 228 meter
 Torneträsk - 168 m.
 Vojmsjön - 145 m.
 Stor-Blåsjön - 144 m.
 Stor-Rensjön - 140 m.
 Virihaure - 138 m.
 Kallsjön - 134 m.
 Vastenjaure - 134 m
 Siljan - 134 m.
 Kultsjön - 130 m.

Efter volumen 
Søer med mest vand:
 Vänern - 153,000 millioner m³.
 Vättern - 77,600 mio. m³
 Torneträsk - 17,100 mio. m³
 Mälaren - 14,300 mio. m³
 Hornavan - 11,900 mio. m³
 Siljan - 8,090 mio. m³
 Storsjön - 8,020 mio. m³
 Kallsjön - 6,140 mio. m³
 Virihaure - 4,430 mio. m³
 Storuman - 4,180 mio. m³

Arter 
 I Sveriges søer og floder, lever der i alt 52 arter af ferskvandsfisk; hvoraf flere af dem er sjældne.

Se også 
 Sveriges geografi
 Øer i Sverige
 Floder i Sverige

Noter

Kilder 
 Fakta och Fiske, Fiskeriverket, 2003. 
 Data fra SMHI, 2002.

 
Geografiske lister
Øer i Sverige

Dette er en liste over øer i Sverige.

Efter størrelse

Andre 
 Adelsö
 Björkö (Birka)
 Frösön
 Gåsö
 Gotska Sandön
 Helgö
 Holmöarna
 Koster
 Lidingö
 Märket
 Mjältön
 Stora Karlsö
 Hven
 Visingsö

Svenske øer efter län

Se også 
 Øer i Østersøen
 Sveriges geografi
 Fyrtårne i Sverige

 
Geografiske lister
Ulla Bechsgaard

Ulla Bechsgaard (født i Gråsten) er en dansk journalist, redaktionel udvikler, ledelses- og kommunikationsrådgiver og redaktør.

Ulla Bechsgaard er student fra Varde Gymnasium, journalist fra Danmarks Medie- og Journalisthøjskole og merkonom i innovation fra Niels Brock. Hun har suppleret sin uddannelse med en række lederkurser fra Henley og CBS.

Hun har arbejdet som chefredaktør i mediehuset Horisont Gruppen a/s, der producerer nichemedier til erhvervslivet. Her relancerede hun de trykte magasiner, lancerede nye website på en Drupal-platform og udviklede en webfirst-strategi. Hun anmelder erhvervsbøger i Jyllands-Posten, rådgiver om og underviser i ledelse.

Hun har tidligere arbejdet som seniorkommunikationsrådgiver i KasterGaardbo A/S, som medie- og kommunikationschef i organisationen Lederne, programmedarbejder, redaktionssekretær og konsulent i DR, underviser og ekstern lektor på Journalisthøjskolen samt som journalist på dagbladet Bornholmeren og Århus Stiftstidende. Siden august 2018 har hun boet i Rønne på Bornholm.

Ulla Bechsgaard er indehaver af firmaet Ulla Bechsgaard og hjemmesiden Ledersucces.dk.

Journalister fra Danmark
Chefredaktører fra Danmark
Bijob

Bijob eller bibeskæftigelse er en erhvervsmæssig beskæftigelse udført og sædvanligvis aflønnet ved siden af ens egentlige arbejde. Bijobs kan give et supplement til en persons indkomst, og det kan være en nødvendighed or visse personer, hvis deres primære job ikke giver en høj nok indkomst til at dække alle udgifterne, eller det kan blot en ekstra beskæftielse for at tjene flere penge. Et bijob kan være fuldtid, deltid eller freelance.

I USA er bijob blevet udbredte grundet stagnering af lønninger og lave lønstigninger, der ikke har fuldt med stigningerne i leveomkostniger, og næsten en tredjedel af personer med bijob er afhængig af dem for at betale deres udgifter. Næsten halvdelen af alle amerikanere har et bijob, inklusive 43% af alle fuldtidsansatte.
En udbredt årsag til at folk har bijob er for at øge den disponible indkomst.
I Storbritannien har 60 % af studerende et bijob, og 43% var afhængig af deres bijob for at betale husleje.

I Danmark har dommeres indtægtsgivende bibeskæftigelse været reguleret ved lov siden 2006, og det såkaldte Bibeskæftigelsesnævn varetager en række opgaver i den forbindelse.

Se også 
 Deltidsansat
 Workaholic
 Freelancer

Referencer 

Arbejdsmarkedet
Erhvervsliv
Erhvervsklatring

Erhvervsklatring (opstået fra det engelske rope access) opstået som arbejdsredskab på Olieboreplatforme. Her har erhvevsklatrene den funktion at styre det høje rør der bliver skubbet i undergrunden.
Erhvervsklatring er i dag blevet en fast bestanddel af arbejdsstyrken i den store byer. Banner montering, vinduespolering, rensning af tagrende, opsætning af forskellige elementer i byens skyline samt inspektion. Arbejdsformen er det unikke, hvor stillads og lift er unødvendigt. det er kun fantasien der sætter grænsen for hvad rope access kan benyttes til.

Der er flere uddannelseslinier indenfor feltet.

Håndværk
Klatring
Alsterån

Alsterån er en å i det østlige Småland i Sverige. Alsterån starter som afløb fra søen Alstern (219 moh.) og strømmer mod øst mod Kalmarsund, hvor den munder ud ved Pataholm nær Ålem. Den er 125 km lang (inkl. kildefloden). Afvandingsområdet er ca. 1.600 km². Ved udmundingen er den gennemsnitlige vandmængde ca. 10 m³/s. Den vigtigste biflod er Badebodaån. Langs åen ligger landsbyer som Alsterfors, Alstermo og Alsterbro. 

Ud over Alstern er der mere end 290 vandhuller og søer i Alsteråns afvandingsområde blandt andet Hindsjön, Hultsnäsesjön og især den største sø, Allgunnen (85 moh.).

Alsterån er rig på havvandrende ørred, helt op til Hornsö vandkraftværk som er en definitiv forhindring for fisk. Ingen fisketrappe er endnu bygget.
Alsteråns Vattenråd har ansvaret og miljøkontrollen for Alsteråns elvsystem og søer. 

Vandløb i Sverige
Smålands geografi
Seværdigheder i Kronobergs län
Anima (album)

Anima er titlen på et musikalbum udgivet af Kenneth Knudsen i 1979. Albummet er i sin fulde længde kun udgivet som LP. Fire numre findes på CD-opsamlingsalbummet ”Compacked” fra 1989. Det drejer sig om "Anima", "Strip Tease", Quo Vadis" og "Week-end Dear".

Nummeret "Strip Tease" fik en pæn opmærksomhed, ikke mindst fordi nummeret blev brugt som jingle til et tv-program på DR og var med i Flemming Flindts ballet af samme navn.

"Uden titel" er fra Living Movements ballet "Komposition i blåt".

"Quo Vadis" er en del af musikken til Jørgen Bjerregaards diasserie om Christianshavn.

"Cream" fra "Milk and Cream" er komponeret af Palle Mikkelborg. Øvrige titler er komponeret af Kenneth Knudsen.

Spor

Side 1 
 "Onde Åge"
 "Uden titel"
 "Anima"

Side 2 
 "Strip Tease"
 "Quo Vadis"
 "Trapped" 
 "Milk and Cream"
 "Week-end Dear"

Musikere 
 Kenneth Knudsen: Keyboards
 Kasper Winding: Trommer, percussion, bas, guitar

Eksterne henvisninger 
 Ekstern beskrivelse af albummet

Album fra 1979
Musik fra Danmark
Welsh Cup 1890-91

Welsh Cup 1890–91 var den 14. udgave af Welsh Cup, og turneringen havde deltagelse af 28 hold. Finalen blev afviklet den 30. marts 1891 på The Cricket Field i Oswestry, hvor Shrewsbury Town FC vandt 5-2 over Wrexham AFC. Dermed sikrede Shrewsbury Town FC sig sin første triumf i Welsh Cup.

Resultater

Første runde 

28 hold spillede om 16 pladser i anden runde. Fire hold, Shrewsbury Town FC, Wellington St. George FC, Builth FC og Rhostyllen Victoria FC, var oversiddere og gik derfor videre til anden runde uden kamp.

Anden runde 

16 hold spillede om otte ledige pladser i kvartfinalerne.

Kvartfinaler 

De otte hold, der var gået videre fra anden runde, spillede om fire ledige pladser i semifinalerne.

Semifinaler 

Semifinalerne blev spillet på neutral bane.

Finale

Kilder / eksterne henvisninger 
 Welsh Football Data Archive – Welsh Cup – 1890/91 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1890
Fodbold i 1891
Isshelf

En isshelf eller isbræmme er en stor isplade, som flyder oven på havet og som stadig er forbundet med indlandsisen. Kendetegnende for isshelf er, at den altid kælver store isbjerge ved isbarrieren (afgrænsningen mod havet). En isshelf kaldes også for en flydende gletsjer. Den is, der indgår i isshelfen, kaldes shelf-is eller shelfis, og indgår ikke direkte i havniveaustigningen.

Man anser en isplade som en isshelf, hvis den står mindst to meter over havoverfladen. Sædvanligvis er en isshelf mellem 200 og 1.000 meter tyk. De største isshelf-områder ligger i Antarktis.

 Ross-isshelfen, som omfatter næsten halvdelen af Rosshavet med en overflade på ca. 490.000 km²
 Filchner-Ronne-isshelf, som omfatter en stor del af Wedellhavet med en overflade på. ca 450.000 km²

(Pakis er en tyndere is, der forekommer i Ishavet og med tidvist tilfrosne vandoverflader.)

Se også 

 Thwaites Gletsjer

Noter

Eksterne henvisninger 
 Danmarks Meteorologiske Institut om isshelfer 
 Børge Fristrup: "Hvad ved vi om indlandsisen?" (Tidsskriftet Grønland 1963. Nr. 2).

Glaciologi
Vandis
Digital mobning

Digital mobning (eller cyberchikane) er en alvorlig form for mobning, som foregår via digitale medier på Internettet eller via mobiltelefoner. Billeder, videoer eller krænkende tekster bliver lagt på nettet eller udsendt, uden at der tages hensyn til at det krænker tredjepart eller berører privatlivets fred. Mobningen kan foregå via blogs, hjemmesider, netsamfund, email, SMS, MMS eller videoklip som lægges ud på nettet.

Mobningen kan både ske helt offentligt eller skjult for offeret. Det materiale, som bliver lagt ud på nettet, kan meget hurtigt spredes til mange. Det kan være meget vanskeligt at slippe af med krænkende materiale, fordi der kan være taget kopier, som efter fjernelse lægges på nettet et nyt sted. 

Ved digital mobning kan mobberne i høj grad være anonyme, og mobbeofret kan have meget svært ved at finde frem til en afsender. Da de digitale medier nærmest er blevet allemandseje, kan det medføre at flere fristes til at mobbe, og at flere bliver ramt. 

Både mobbere og ofre kan være i alle aldersgrupper og samfundsgrupper og begge køn. Seksuel digital mobning, herunder revenge porn, rammer dog især kvinder.

Beskeder eller materiale kan blive delt i lang tid, før mobbeofferet begynder at føle sig mobbet og pludselig finder videoer, blogindlæg eller lignende med personligt indhold om sig selv på youtube eller blogs.
Mobningen kan også foregå ved at materiale lægges ud på nettet i lukkede fora som fx Facebook og Snapchat, hvor "venner" kan se det uploadede materiale.

Når man bliver mobbet digitalt, kan man få følelsen af, at man aldrig har fred. Selv hvis man slukker for sin mobil eller logger af Facebook, har man visheden om, at mobningen fortsætter, og at hele verden er tilskuere. Den digitale mobning adskiller sig dermed også fra traditionel mobning ved, at man ikke kan søge tilflugt, så snart skoleklokken har ringet ud.

Eksterne henvisninger 
 Informationsordbogen . Opslagsord: Digital mobning
Børn skal (også) have hjælp til at tackle mobning  - blogindlæg (efter avisartikel) af Nene La Beet
Dokumentér og italesæt cyberchikanen  - blogindlæg af Abelone Glahn
Dokumentér, når du bliver chikaneret digitalt  - blogindlæg af Abelone Glahn
 Liste over rådgivningstilbud til børn og unge  - Liste over steder, børn og unge kan søge hjælp ift. mobning

Mobning
It-kriminalitet
Pædagogik
Thorgal

Thorgal er en kritikerrost belgisk tegneserie skabt af den belgiske forfatter Jean Van Hamme og den polske tegner Grzegorz Rosiński. Den udkom første gang i 1977 som små striber i Tintin-magasinet. Oversættelser findes på dansk, engelsk, hollandsk, tysk, italiensk, polsk, tjekkisk, finsk, svensk, norsk, tyrkisk, græsk og andre sprog. I 2002 blev en ny Thorgal-historie lavet til et videospil kaldet Thorgal: Curse of Atlantis, udgivet til Microsoft Windows af Cryo Interactive Entertainment.

Serien forener mange temaer og legender, lige fra nordisk mytologi og atlantisk fantasi til science fiction, og den inkluderer genrer såsom drama, gyser og eventyr.

Thorgal er en af de mest populære fransksprogede tegneserier. I 2006 var album 29, Le Sacrifice (Thjazis tårer) den femte bedst sælgende nye tegneserie på fransk, med 280.000 albummer udgivet.

Eksterne links 
 minetegneserier.no

Kilder 
 bdoubliees.com
 bedetheque.com

Tegneserier fra Belgien
Tegneseriefigurer
Vulkaner i Norge

Vulkaner i Norge, aktive og uddøde.

Liste
Liste over aktive og uddøde (eller ikke-aktive) vulkaner i norske besiddelser:

 
Geografiske lister
Norges geografi
Liv Barfoed

Liv Barfoed (født 1957) er en dansk stylist, designer og model.

Liv er uddannet fra Margrethe-Skolen i 1979 og den første rigtige stylist i Danmark. Hun er indehaver af PR studiet, som blandt andet laver presse til danske og udenlandske modevirksomheder. PR Studiet har bl.a. skabt modeshows for CPH Vision, Noa Noa, Triumph, Magasin du Nord, Georg Jensen, Saga Furs ect. 

Liv Barfoed har derudover designet en high fashion linje for Hummel sammen med Lise Kravin.

Designere fra Danmark
Liv
Miramare slot

Miramare slot (; ; ) er et slot fra det 19. århundrede ved Triestebugten nær byen Trieste i det nordøstlige Italien.

Slottet blev opført 1856-1860 efter tegninger af den østrigske arkitekt Carl Junker. Bygherren var den østrigske ærkehertug Ferdinand Maximilian og dennes hustru, Charlotte af Belgien. De blev senere kejser Maximilian 1. af Mexico og kejserinde Carlota de Mexico.

Efter Maximilian 1.'s død i 1867 og Charlottes tilbagevenden til Belgien blev slottet og den tilhørende park et sted, hvor Habsburgerne ofte kom. Den østrig-ungarske tronfølger Franz Ferdinand boede på slottet fra den 9. marts til den 11. april 1914, kort inden han blev myrdet i Sarajevo.

Efter afslutningen af 1. Verdenskrig blev Trieste annekteret af Italien i 1920. Østig havde under 1. Verdenskrig flyttet slottets indbo og kunstværker i sikkerhed til Wien, men efter krigen blev der blev mellem den italienske og den østrigske regering indgået en aftale, hvorefter Østrig sendte slottets indbo retur i 1925-26. Slottet blev bragt tilbage i sin oprindelige stand, og dele af slottet og slotshaven blev åbnet for publikum den 24. marts 1929.

To år senere overlod den italienske regering Miramare til  Prins Amedeo, Hertug af Aosta, der boede der med sin familie frem til 1937, hvor han blev udnævnt til generalguvernør i Italiensk Østafrika.

Slottet er i dag et museum.

Eksterne links 

 Officielt website    

Slotte i Italien
Trieste
Memory of the World Register – Afrika

De første indtegnelser i UNESCOs Memory of the World Register blev foretaget i 1997. Programmet samler en fortegnelse over verdens dokumentariske verdensarv (manuskripter, mundtlige traditioner, audiovisuelle materialer samt biblioteks- og arkiv-materiale) for derved at udveksle viden om og få ressourcer til bevarelse, digitalisering og formidling af dokumentar-materialer. Indtil nu er 193 materialer eller materialesamlinger blevet indtegnet i registret, hvoraf 12 fra lande i Afrika.

Materialer

Referencer

Eksterne links 
 Memory of the World Programme official website
 Memory of the World Register - Africa

 
UNESCO
Informationskataloger
Agustín de Iturbide

Agustín de Iturbide var navnet på to personer:
 Agustín 1. af Mexico - kejser af Mexico 1822-23
 Agustín de Iturbide y Green - dennes sønnesøn, adopteret af den barnløse Maximilian 1. af Mexico